钦定古今图书集成/理学汇编/学行典/第023卷 > 皇极经世心易发微四 > 《买物损坏》
## 钦定古今图书集成/理学汇编/学行典/第023卷 > 皇极经世心易发微四 > 《买物损坏》

先将初买年月日时为主，算得若干策，阳年加乾策，
阴年加坤策，积数用九除去，不满除数三因起，又十
二除之，便知成败也。

假如戊子年三月十六日巳时买得一件物，是戊子年、丙辰月、庚子日、辛巳时，各加纳音，共积得七十策，加上当年戊子岁君一十六策，阳年加乾策，通得三百二策，以用九除之，剩下三十二数，不满，用九三，因得九十六策，又十二除之，见尽数，是当年碎也。

又将买时丙辰月土算十七策，从次月丁巳挨算至
五月戊午，火积得一十六策。阳辰加乾策，总得二百
四十九数。用九除去馀二十四策三因得七十二数，
又十二除之，见尽数，是此月破坏也。又将庚子日本
数二十二策，加上挨算至癸巳，得一十策。阳辰加干
策共二百四十八数，用九除之，馀二十三，不满除数
三因得六十九，又十二除之，剩九，是尽数矣。时依此，
但辛巳阴辰加《坤》策耳。